Szám: T/32-6/2022.

**Jegyzőkönyv**

**Készült**: A Térségfejlesztési Bizottság 2022. október 27-i, a Megyeháza Földszinti 5. sz. termében tartott üléséről.

**Jelen vannak**: a mellékelt jelenléti ív szerint

**Fodor Márk:** A Térségfejlesztési Bizottság folytatja a munkát. Megnyitja a napirendi pontokat, bár az előadók nincsenek jelen, a közgyűlésre érkeznek.

**Napirend tárgyalása:**

**3. Tájékoztató a Balaton-felvidéki Nemzeti Park Igazgatóság Zala megyét érintő tevékenységéről.**

**Fodor Márk:** Kérdezi a bizottság tagjaitól, hogy van –e kérdés, javaslat a napirendi pontokkal kapcsolatban, melyet a Közgyűlés részére javasolhatna.

**Strázsai Zoltán**: Érdekelné, hogy a Balatonfelvidéki Nemzeti Park Igazgatóságának a zalai Balaton-parti, különösen a Keszthelyi-hegységet érintően van-e fejlesztési javaslata. Ha nincs, akkor tervezzenek.

**Ruszics Ferenc**: Kérdezi, hogy milyen jellegű fejlesztésekre gondolt Alelnök Úr.

**Strázsai Zoltán**: Leginkább a bakancstúra útvonalakra gondol, melyet a Keszthelyen, Gyenesdiáson élők, odaérkező turisták zavartalanul használhatnának.

**Ruszics Ferenc**: Úgy tudja, hogy a Keszthelyi-hegység területén legalább 17 db útvonal került kialakításra, kilátókkal, tűzrakóhelyekkel.

**Fodor Márk**: Az erdőbe ne építsenek, hagyják meg érintetlen szépségében. Véleménye szerint a Balaton vízminőségének fenntarthatósága jelentősebb probléma, melyet a vízügyi szakma nem rendez. A Balaton medre feliszaposodik, melyet nem a Zala okoz, hanem a szél. Sekély a tó, kezd eltűnni a vízmeder. A légkör felemelkedése is egyre nagyobb problémát okoz, hiszen párolog a tó vize. A vízszintet 100 cm-ről 120 cm-re emelték, ezzel viszont az a gond, hogy a felső 10 cm bemosta a foszfort, amely a tó elalgásodásához vezetett, ezért lett zöld színe a víznek. Hosszú távon a mélységi kotrás jelentene megoldást, főleg Szigligettől a Zalai szakaszon végig. A Balaton keleti részén Balatonfüred és környékén az ivóvíz ellátás akadozik, nem megoldott. A DRV például az új ingatlanok részére nem tud már ivóvizet biztosítani. Megoldási javaslatként felmerült, hogy a Murát csatornázzák be az ivóvíz ellátási probléma megoldására. A tervezési folyamatokat el kellene indítani, ahhoz, hogy a Balaton ne járjon úgy, mint a Velencei-tó.

Korábban az iszapot veszélyes hulladékként kezelték, ma azonban sok területen hasznosítják, például szántóföldi kiterítésre magas foszfor tartalma miatt. Köszöni, a figyelmet, kérdezi a többi bizottsági tagtól, hogy van-e még valakinek kérdése javaslata, amit a Közgyűlés felé tolmácsolhatnának. Ennek hiányában a napirendi pontot szavazásra bocsátja.

**29/2022. (X.27.) TB számú határozat**

*A Zala Megyei Közgyűlés Térségfejlesztési Bizottsága a „Tájékoztató a Balaton-felvidéki Nemzeti Park Igazgatóság Zala Megyét érintő tevékenységéről” című napirendi pontot 5 igen szavazattal egyhangúan a Közgyűlésnek elfogadásra javasolja.*

1. **Tájékoztató az Őrségi Nemzeti Park Igazgatóság Zala megyét érintő tevékenységéről.**

**Fodor Márk**: Megkérdezi Strázsai Zoltánt, hogy van-e kérdése, hozzászólása, javaslata a napirenddel kapcsolatban. Ennek hiányában a napirendi pontot szavazásra bocsátja.

**30/2022. (X.27.) TB számú határozat**

*A Zala Megyei Közgyűlés Térségfejlesztési Bizottsága a „Tájékoztató Őrségi Nemzeti Park Igazgatóság Zala Megyét érintő tevékenységéről” című napirendi pontot 5 igen szavazattal egyhangúan a Közgyűlésnek elfogadásra javasolja.*

**Fodor Márk**: A Térségfejlesztési Bizottság ülését berekeszti. Köszöni a megjelentek részvételét.

K.m.f

Fodor Márk Strázsai Zoltán

a Térségfejlesztési Bizottság elnöke a Térségfejlesztési Bizottság alelnöke